CELEX: 22018D1526
Language: hu
Date: 2018-09-28 00:00:00
Title: Az AKCS–EU Nagykövetek Bizottságának 2018. szeptember 28-i 2/2018 határozata a Mezőgazdasági és Vidéki Együttműködés Technikai Központja (CTA) igazgatójának a 2004-es, a 2005-ös és a 2006-os pénzügyi évre szóló költségvetés végrehajtására vonatkozó felelőssége alóli mentesítéséről [2018/1526]

12.10.2018   
               
               
                  HU
               
               
                  Az Európai Unió Hivatalos Lapja
               
               
                  L 256/118
               
            
         AZ AKCS–EU NAGYKÖVETEK BIZOTTSÁGÁNAK
         2018. szeptember 28-i
         2/2018 HATÁROZATA
         a Mezőgazdasági és Vidéki Együttműködés Technikai Központja (CTA) igazgatójának a 2004-es, a 2005-ös és a 2006-os pénzügyi évre szóló költségvetés végrehajtására vonatkozó felelőssége alóli mentesítéséről [2018/1526]
         AZ AKCS–EU NAGYKÖVETEK BIZOTTSÁGA,
         tekintettel az egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai között létrejött partnerségi megállapodásra (1) és különösen annak III. melléklete 3. cikkének (4) bekezdésére,
         tekintettel a Mezőgazdasági és Vidéki Együttműködés Technikai Központjának a 2004-es, a 2005-ös és a 2006-os pénzügyi évre vonatkozó, 2004. december 31-én, 2005. december 31-én, illetve 2006. december 31-én elfogadott mérlegére,
         tekintettel a Központ kimutatásairól szóló, a 2004-es, a 2005-ös és a 2006-os pénzügyi évre vonatkozó ellenőrzési jelentésekre,
         tudomásul véve a Központ igazgatójának az ellenőrök észrevételeire adott válaszát,
         mivel:
         
                     (1)
                  
                  
                     A Központ bevételét a 2004-es, a 2005-ös és a 2006-os pénzügyi évben főként az Európai Fejlesztési Alapból származó hozzájárulások tették ki, amelyek összege 2004-ben 15 770 000 EUR, 2005-ben 15 770 000 EUR, 2006-ban pedig 14 200 000 EUR volt.
                  
               
                     (2)
                  
                  
                     A 2004-es, a 2005-ös és a 2006-os pénzügyi év során a Központ költségvetésének az igazgató általi végrehajtása összességében véve olyannak minősül, amely alapján az igazgatót mentesíteni kell az e pénzügyi évekre szóló költségvetés végrehajtásának felelőssége alól,
                  
               A KÖVETKEZŐKÉPPEN HATÁROZOTT:
         
            Egyetlen cikk
            A bizottság a szóban forgó pénzügyi évekre vonatkozó ellenőrzési jelentések és mérlegek alapján mentesíti a Mezőgazdasági és Vidéki Együttműködés Technikai Központjának igazgatóját a 2004-es, a 2005-ös és a 2006-os pénzügyi évre szóló költségvetés végrehajtására vonatkozó felelőssége alól.
         
         
            Kelt Brüsszelben, 2018. szeptember 28-án.
            
               
                  az AKCS–EU Nagykövetek Bizottsága nevében
               
               
                  az elnök
               
               Ammo Aziza BAROUD
            
         
         
            (1)  HL L 317., 2000.12.15., 3. o.